#

#

#

#

#  L A T V I J A S R E P U B L I K A S

##  A M A T A S N O V A D A P A Š V A L D Ī B A

Reģ.Nr. LV90000957242

“Ausmas”, Drabešu pagasts, Amatas novads, LV-4101, Tālrunis: 64127935, fakss: 64127942, e-pasts: amatasdome@amatasnovads.lv,

# A/S „SEB banka” konta Nr. LV52 UNLA 0050 0000 1330 1, A/S SWEDBANK konta Nr. LV 41 HABA 0551 0002 8950

AMATAS NOVADA PAŠVALDĪBAS

DOMES ĀRKĀRTAS SĒDES PROTOKOLS

**Nr. 8**

Amatas novada Drabešu pagastā 2020. gada 6. aprīlī

Domes sēde sasaukta plkst. 16.00, atklāta 16.06.

**Domes sēdi vada:** Amatas novada domes priekšsēdētāja Elita Eglīte.

**Piedalās deputāti:** Elita Eglīte, Guna Kalniņa-Priede, Andris Jansons, Mārtiņš Andris Cīrulis, Linda Abramova, Teiksma Riekstiņa, Valda Veisenkopfa, Āris Kazerovskis, Arnis Lemešonoks, Inese Varekoja, Tālis Šelengovs, Ēriks Bauers, Edgars Jānis Plēģeris, Vita Krūmiņa.

**Nepiedalās deputāti:** Jānis Kārkliņš (darba apstākļu dēļ).

Ņemot vērā, ka ar Ministru kabineta 12.03.2020. rīkojumu Nr. 103 “Par ārkārtējās situācijas izsludināšanu” visā valsts teritorijā izsludināta ārkārtējā situācija no lēmuma pieņemšanas brīža līdz 2020. gada 14. aprīlim ar mērķi ierobežot Covid-19 izplatību ārkārtējās situācijas spēkā esamības laikā, deputāti nepiedalās domes sēdē klātienē (izņemot sēdes vadītāju, domes priekšsēdētāju Elitu Eglīti).

Mārtiņš Andris Cīrulis un Arnis Lemešonoks līdz sēdes sākumam par savu balsojumu informējuši e-pastā, pārējie deputāti sēdē piedalās tiešsaistē videokonferences režīmā (Microsoft Teams).

Videokonferences laikā deputātam Ērikam Baueram ir tehniskas problēmas ar skaņu (skaņa tiek saņemta, bet netiek pārraidīta), arī viņa balsojums saņemts e-pastā.

**Piedalās pašvaldības darbinieki:** izpilddirektors Māris Timermanis, Sociālā dienesta vadītāja Vaira Zauere, datorsistēmu un datortīklu administrators Gints Gārša.

**Protokolē:** lietvede Dinija Baumane.

**Darba kārtība:**

1. **Par ēdināšanas nodrošināšanu 1.-12. klašu skolēniem no trūcīgām, maznodrošinātām un daudzbērnu ģimenēm ar Covid-19 izplatību saistītās ārkārtējās situācijas laikā.**

**1.§**

**Par ēdināšanas nodrošināšanu 1.-12. klašu skolēniem no trūcīgām, maznodrošinātām un daudzbērnu ģimenēm ar Covid-19 izplatību saistītās ārkārtējās situācijas laikā**

Ziņo domes priekšsēdētāja E. Eglīte

Izsakās V. Zauere, A. Jansons, G. Kalniņa-Priede, L. Abramova, V. Krūmiņa, T. Riekstiņa, Ā. Kazerovskis, M. Timermanis, T. Šelengovs

Saskaņā ar Ministru kabineta 2020. gada 12. marta rīkojuma Nr. 103 “Par ārkārtējās situācijas izsludināšanu” (turpmāk – Rīkojums) 4.3. punktu kopš 2020. gada 13. marta mācības valstī visās vispārējās izglītības iestādēs notiek attālināti, līdz ar to netiek nodrošināta arī bērnu ēdināšana iestādēs. Pastāv bažas par atbilstoša uztura saņemšanu skolēniem no trūcīgām, maznodrošinātām un daudzbērnu ģimenēm, tādēļ ir ierosinājums nodrošināt skolēniem no šīm ģimenēm pusdienas ar Covid-19 izplatību saistītās ārkārtējās situācijas laikā (ne ilgāk kā līdz 2019./2020. mācību gada pavasara semestra beigām).

Izvērtējot situāciju, visām normatīvo aktu prasībām atbilstoša silta ēdiena piegāde skolēniem uz mājām Amatas novadā nav realizējama dēļ apdzīvotības struktūras un pieejamajiem resursiem, kā arī neatbilst sociālās distancēšanās veicināšanai pēc būtības. Ir priekšlikums veikt pārtikas paku komplektēšanu un sadali attiecīgo ģimeņu skolēniem. Ņemot vērā sociālās distancēšanās nepieciešamību pēc būtības, pakas būtu komplektējamas mēnesim. Paku saņēmēju mērķgrupā būtu jāiekļauj 1.-12. klašu skolēni no trūcīgām, maznodrošinātām un daudzbērnu ģimenēm.

Ģimenei, ja tā atbilst noteiktajiem kritērijiem un vēlas saņemt pārtikas paku, būtu jāpiesakās pašvaldības Sociālajā dienestā rakstiski (e-pasts, iesniegums u.c.) vai pa telefonu. Iespēja pieteikties arī caur izglītības iestādi (e-klasē vai izmantojot citu saziņas rīku), kura saņemto informāciju nodod Sociālajam dienestam.

Pamatojoties uz Ministru kabineta 2020. gada 12. marta rīkojumu Nr. 103 “Par ārkārtējās situācijas izsludināšanu”, likuma “Par pašvaldībām” 21. panta 1. daļas 27. punktu,

**Amatas novada dome**, atklāti balsojot (**PAR** – 14: Elita Eglīte, Guna Kalniņa-Priede, Andris Jansons, Mārtiņš Andris Cīrulis, Linda Abramova, Teiksma Riekstiņa, Valda Veisenkopfa, Āris Kazerovskis, Arnis Lemešonoks, Inese Varekoja, Tālis Šelengovs, Ēriks Bauers, Edgars Jānis Plēģeris, Vita Krūmiņa; **PRET** – nav; **ATTURAS** - nav), **nolemj:**

1. Ar Covid-19 izplatību saistītās ārkārtējās situācijas laikā (ne ilgāk kā līdz 2019./2020. mācību gada pavasara semestra beigām) nodrošināt katram Amatas novadā deklarētajam 1.-12. klašu skolēnam no trūcīgām, maznodrošinātām un daudzbērnu ģimenēm (t. sk., audžuģimenēm) pārtikas paku 20,00 EUR/mēnesī vērtībā ēdināšanas nodrošināšanai. Personām, kas vēlas saņemt pārtikas pakas, jāpiesakās Amatas novada pašvaldības Sociālajā dienestā līdz kārtējā mēneša 14. datumam.
2. Lēmuma 1. punkta izpildi uzdot Amatas novada pašvaldības Sociālajam dienestam (vadītāja Vaira Zauere).
3. Uzdot Amatas novada pašvaldības Finanšu nodaļai (vadītāja – galvenā grāmatvede Agita Bičuka) nodrošināt finansējumu no pašvaldības pamatbudžeta.

**Ārkārtas sēdes jautājums izskatīts.**

**Kārtējā domes sēde: 2020. gada 29. aprīlī plkst. 15.30.**

Sēde slēgta plkst. 16.33

Sēdes vadītāja Elita Eglīte

 07.04.2020.

Sēdes protokolists Dinija Baumane